༦༠༧༽༄། ། སྡེ་སྣོད་ཀྱི་དོན་མདོར་བསྡུ་ན་བྱང་ཆུབ་ཀྱི་སེམས་གཉིས་སུ་འདུ་ཚུལ། ། »»ཡང་འདི་སྐད་དུ་གསུང་སྟེ་ཚེས་བརྒྱད་ཀྱི་ཉིན་པར་དགེ་འདུན་རྣམས་མཆོད་ཁང་དུ་ཤོང་ཚད་ཀྱི་རྒྱུན་བཤགས་གསུམ་པའི་རབ་གནས་མཛད་པའི་དུས་སུ། རྗེ་རིན་པོ་ཆེའི་ཞལ་ནས་སྡེ་སྣོད་ཀྱི་ཆོས་ཐམས་ཅད་ཀྱང་མདོར་བསྡུ་ན། དོན་དམ་པ་དང་། ཀུན་རྫོབ་བྱང་ཆུབ་ཀྱི་སེམས་གཉིས་ཡིན་ཏེ། དེ་གཉིས་ཀྱང་འབྲེལ་བ་ཅན་ཡིན་ཏེ་དཔེར་ན་དང་པོ་འཁོར་ལོས་བསྒྱུར་བའི་རྒྱལ་པོ་དང་འདྲ་ལ། གཉིས་པ་རིན་པོ་ཆེ་བདུན་དང་འདྲ་བ་ཡིན་ཏེ། གཅིག་ཡོད་ན་གཅིག་མི་འབྱུང་ཁ་མེད་ཡིན། བླ་མ་རིན་པོ་ཆེས་གསུངས་གསུང་། འཁོར་ལོ་དེ་ལ་ཚེས་བརྒྱད་ཀྱི་ཉིན་པར་གསོལ་བ་བཏབ་པས་ནམ་མཁའ་ལ་གསེར་གྱི་འཁོར་ལོ་རྩིབས་སྟོང་དང་ལྡན་པ་བྱུང་སྟེ། ང་འཁོར་ལོས་བསྒྱུར་བ་བཤའ་མ་ཡིན་ན་ལག་པའི་མཐིལ་དུ་བཞག་ནས། འཁོར་ལོ་དེ་ཤར་ཕྱོགས་ལ་སོགས་ཕྱོགས་བཞིའི་སྟེང་དུ་སུམ་ཅུ་རྩ་གསུམ་ལ་སོགས་གླིང་བཞིའི་སེམས་ཅན་རྣམས་དགེ་བ་བཅུ་ལ་བཀོད་ཅིང་བདེ་བ་དང་ལྡན་པར་བྱེད་པ་བཞིན་དུ། དོན་དམ་རྒྱལ་པོ་དེ་ལ་ཀུན་རྫོབ་དེ་ཡོད་ན་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་བདེ་བ་དང་ལྡན། སྡུག་བསྔལ་དང་བྲལ། བླ་ན་མེད་པའི་བྱང་ཆུབ་ཐོབ་པར་བྱེད་པའི་མཐུ་ཡོད་དེ་བཀོད་པར་ནུས་པ་དང་། ཡང་གླང་པོ་རིན་པོ་མགོ་བོ་འདམ་བུ་ཆུ་ཤེལ་ལྟར་དམར་བ་དེས་འཛམ་བུའི་གླིང་དང་། གླིང་བཞི་ཐམས་ཅད་ཀྱང་མི་ཐེག་པ་མེད་དེ་བདེ་བ་དང་ལྡན་པར་བྱེད་དེ་རྒྱལ་པོའི་འཁོར་ལོ་བཞིན་ནོ་གསུང་། དེ་བཞིན་ནམ་མཁའ་མཉམ་པའི་ཁུར་ཆེན་པོ་འཁུར་ནས་བླ་ན་མེད་པའི་བྱང་ཆུབ་ལ་སྦྱོར་བ། རྟ་མཆོག་རིན་པོ་ཆེ་བཞོན་ནས་སྐད་ཅིག་ལ་གླིང་བཞི་བསྐོར་ཏེ་མི་རྣམས་དགེ་བ་བཅུ་ལ་འགོད་པ་བཞིན་དུ། བྱང་ཆུབ་ཀྱི་སེམས་ཀྱིས་དུས་སྐད་ཅིག་མ་གཅིག་ལ་ནམ་མཁའ་མཉམ་པའི་སེམས་ཅན་རྣམས་བདེ་བ་དང་ལྡན། སྡུག་བསྔལ་དང་བྲལ། བླ་ན་མེད་པའི་བྱང་ཆུབ་ཐོབ་པར་བྱ་བ་དང་། ཁྱིམ་བདག་གམ་དམག་དཔོན་རིན་པོ་ཆེས་གཏེར་མཛོད་བསྒྲུབ་པ་བཞིན་དུ། གཏེར་རིན་པོ་ཆེ་ཡིན་པས་ཞེས་རྫིངས་ཀྱི་ཁར་ད་ལྟ་རང་རིན་པོ་ཆེ་དགོས་བྱས་པ་དང་། སོར་མོ་ལྔ་ཆུ་ནང་དུ་བཅུག་པས་ཕུན་སུམ་ཚོགས་པ་འོང་སྟེ་ལྷག་མ་དེར་འཇུག་པ་དེ་བཞིན་དུ། བྱང་ཆུབ་སེམས་ཀྱིས་མི་མཐུན་པ་ཚར་གཅོད་ཅིང་ཕུན་སུམ་ཚོགས་པ་འབྱུང་བ་དང་། བཙུན་མོ་མིའི་བུ་མོ་བས་ལྷག་པ་ལྷའི་བུ་མོ་བས་ཅུང་མ་ཆོག་པ་མི་ཆེ་མི་ཆུང་བ་ཡིན་ཏེ། ཁ་ནས་ཨུཏྤ་ལའི་དྲི་བྲོ་བ། ཚ་བའི་དུས་སུ་བསིལ། གྲང་དུས་སུ་དྲོ་བས་ཐུགས་ཚིམ་པ་བཞིན་དུ། བྱང་ཆུབ་ཀྱི་སེམས་ཀྱང་ཉོན་མོངས་པས་གདུངས་པའི་དུས་སུ་བསིལ་བ་དང་ཡིད་ཚིམ་པར་ནུས་པ། ནོར་བུ་རིན་པོ་ཆེ་དབང་གི་རྒྱལ་པོ་ལྷའི་བས་ཅུང་མ་ཆོག་པ་ཡོད་དེ། ཕྱི་བ་གསུམ་གྱིས་ཕྱིས་ནས་རྒྱལ་མཚན་ལ་བཏགས་ན་ཅི་འདོད་པ་འབྱུང་བ་དང་འདྲ་བར། བྱང་ཆུབ་ཀྱི་སེམས་དེ་ལ་ཡང་ཅི་འདོད་ཀྱི་གསོལ་བ་བཏབ་པས་འབྱུང་གསུང་། རྒྱལ་པོ་དེ་ལ་དབྱར་དགུན་སྟོན་དཔྱིད་གྲང་དྲོ་བསིལ་དྲོད་སྙོམས་པ་ཞུགས་གནས་བཞི་ཡོད་པ་དང་འདྲ་བར། བྱང་ཆུབ་ཀྱི་སེམས་ཀྱི་རྒྱལ་པོ་དེ་ཡང་ཡོད་དེ་གསང་སྔགས་ཡིན་པས་ཁྲོམ་དུ་མི་བཤད་གསུངས་གསུང་། ། ། ། ««